เบิกเนตร
ประเดิมเอาฤกษ์เอาชัยตั้งแต่ต้นปี เมื่อ “สาระล่ำซำ” นายใหญ่แห่งค่ายสีชมพู บริษัท เมืองไทยประกันชีวิต
14 ม.ค. 2560

โดย...ทีมข่าวการเงินโพสต์ทูเดย์
ประเดิมเอาฤกษ์เอาชัยตั้งแต่ต้นปี เมื่อ “สาระล่ำซำ” นายใหญ่แห่งค่ายสีชมพู บริษัท เมืองไทยประกันชีวิต ถือฤกษ์ดีเมื่อวันก่อนจัดพิธีเบิกเนตรมังกรตัวใหม่เอี่ยมอ่องสีชมพูที่จะมาเชิดในช่วงวันตรุษจีนปลายเดือนนี้
นัยว่าเพื่อให้ธุรกิจและบุคลากรเจริญก้าวหน้า สวนกระแสภาวะเศรษฐกิจที่เป็นอยู่ ซึ่งถือว่าเป็นประเพณีปฏิบัติที่บริษัท เมืองไทยฯ และบริษัทในเครือปฏิบัติกันมาทุกปี
ส่วนจะสัมฤทธิผลมากน้อยแค่ไหนไม่รู้ รู้แต่ว่าตอนนี้บริษัท เมืองไทยฯโกอินเตอร์เป็นที่เรียบร้อยไปแล้ว และวันจันทร์ที่ 16 ม.ค.นี้ สาระต้องบินไปกรุงฮานอย เพื่อร่วมพิธีเปิดตัว “MB Ageas Life” บริษัทประกันชีวิตชั้นนำแห่งใหม่ของเวียดนาม ที่บริษัท เมืองไทยฯ เข้าไปร่วมทุนด้วย
อย่างนี้เห็นทีปีนี้ค่ายสีชมพูต้องเฮงๆ...อีกเป็นแน่ อย่าห่วง